Diari Oficial de la Generalitat Valenciana


Sumari del DOGV 9560, del 23-03-2023 (2023/2962)

RESOLUCIÓ de 15 de març de 2023, de la Direcció General de Modernització i Relacions amb l'Administració de Justícia, per la qual s'aprova l'entrada en funcionament del Servei Comú Processal de l'Arxiu Judicial Territorial de la Comunitat Valenciana, Depòsit de Peces de Convicció i Vehicles.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9560

Data del DOGV
:   23-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2962


Data del document
:   15-03-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública

RESOLUCIÓ de 15 de març de 2023, de la Direcció General de Modernització i Relacions amb l'Administració de Justícia, per la qual s'aprova l'entrada en funcionament del Servei Comú Processal de l'Arxiu Judicial Territorial de la Comunitat Valenciana, Depòsit de Peces de Convicció i Vehicles. [2023/2962]  
L'Ordre 2/2020, de 6 de febrer, de la Conselleria de Justícia, Interior i Administració Pública, per la qual es crea el Servei Comú Processal d'Arxiu Judicial Territorial de la Comunitat Valenciana, Depòsit de Peces de Convicció i Vehicles, faculta el titular de l'òrgan directiu que tinga atribuïdes les funcions de dirigir, impulsar, coordinar i executar les competències que han sigut assumides per la Generalitat en l'àmbit de l'Administració de Justícia, per a dictar les disposicions necessàries relatives a la seua entrada en funcionament.  
Estableix, al seu torn, que el Servei Comú Processal d'Arxiu Judicial Territorial de la Comunitat Valenciana, Depòsit de Peces de Convicció i Vehicles, entrarà en funcionament en el termini màxim de sis mesos des de l'aprovació de les relacions de llocs de treball pel Ministeri de Justícia.  
Mitjançant la Resolució de 22 de desembre de 2022, de la Secretaria General per a la Innovació i Qualitat del Servei Públic de Justícia, publicada en el Boletín Oficial del Estado, número 312, de data 29 de desembre de 2022, es van aprovar amb caràcter definitiu les relacions de llocs de treball dels cossos de lletrats de l'Administració de Justícia, Gestió Processal i Administrativa, Tramitació Processal i Administrativa, i Auxili Judicial de l'Administració de Justícia, de l'esmentat Servei Comú Processal d'Arxiu Judicial Territorial de la Comunitat Valenciana, Depòsit de Peces de Convicció i Vehicles.  
De conformitat amb el que preveuen el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, resolc:  
  
Primer. Entrada en funcionament  
El Servei Comú Processal d'Arxiu Judicial Territorial de la Comunitat Valenciana, Depòsit de Peces de Convicció i Vehicles, entrarà en funcionament el pròxim dia 20 d'abril de 2023.  
  
Segon. Àmbit d'actuació, organització i funcions  
L'àmbit d'actuació, organització i funcions seran les que es recullen en l'Ordre 2/2020, de 6 de febrer, de la Conselleria de Justícia, Interior i Administració Pública.  
  
Tercer. Seu  
El Servei Comú Processal de l'Arxiu Judicial Territorial de la Comunitat Valenciana, Depòsit de Peces de Convicció i Vehicles, tindrà la seu principal a la localitat de Riba-roja de Túria.  
  
Quart. Publicitat  
Aquesta resolució serà publicada en el Diari Oficial de la Generalitat Valenciana.  
  
Cinqué. Eficàcia  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar amb caràcter potestatiu, un recurs de reposició davant la consellera de Justícia Interior i Administració Pública, en el termini d'un mes a comptar de l'endemà de ser publicada en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, interposar directament un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de la publicació de la resolució, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 15 de març de 2023.- La directora general de Modernització i Relacions amb l'Administració de Justícia: Àngels Bixquert Sanz.